সোমবার কেন্দ্রীয় ব্যাংক এ সংক্রান্ত একটি প্রজ্ঞাপন জারি করেছে। বাংলাদেশে কার্যরত সব আর্থিক প্রতিষ্ঠানের প্রধান নির্বাহী ও ব্যবস্থাপনা পরিচালকের কাছে এ প্রজ্ঞাপন পাঠানো হয়েছে। প্রজ্ঞাপনে বলা হয়েছে, সভায় উপস্থিত হওয়ার জন্য দেশের ভিন্ন কোনো স্থান থেকে প্রধান কার্যালয়ে আসার যাওয়ার জন্য পরিচালকগণকে সার্বোচ্চ ২ দিনের জন্য হোটেলে অবস্থান ও ভ্রমণ ব্যয় প্রদান করা যাবে। তবে বিদেশী নাগরিক হলে (অনিবাসী বাংলাদেশী কিংবা দ্বৈত নাগরিক নন) তারা ৩ দিনের হোটেলে অবস্থান ও বিমানে আসার যাওয়ার ভাড়া নিতে পারবেন।